text: Apareixen pintades contra Jofre Serret a l'Ajuntament de Malgrat
  InicioMalgrat de MarApareixen pintades contra Jofre Serret a l'Ajuntament de Malgrat
  13 juny, 2019 Josep Lluís Vidal Malgrat de Mar, Política, Portada 0
  Pintades contra Jofre Serret. Foto: JxC
  Aquest dijous han aparegut unes pintades a la façana de l'Ajuntament de Malgrat de Mar contra el regidor de Junts per Catalunya – Malgrat ens Mou, Jofre Serret. En les pintades es pot llegir "Roma no paga traïdors" i "Jofre Serret botifler".
  Junts per Catalunya ha emès un comunicat en el que "comdemna enèrgicament aquests fets d'agressió, tant a la propietat pública, com a la persona que encapçala l'agrupació" i afegeix que "les opinions i pensaments diferents no poden imposar-se faltant el respecte a les persones i a les propietats que són de tots els veïns i veïnes de Malgrat de Mar".
  Per la seva part, la CUP de Malgrat de Mar ha fet una publicació a la seva pàgina de Facebook en la que es desmarquen d'aquesta acció i diuen que "no deixarem que ens assenyalin". També diuen que la CUP fa "politica activa, constructiva i transformadora" i acusen Junts per Catalunya – Malgrat ens mou de fer "instrumentalització política".
  Aquesta setmana s'ha fet públic un acord de govern entre Junts per Catalunya – Malgrat ens mou i el PSC que impedeix la reedició del govern a quatre dels darrers dos anys.